**A 186. sorszámú Mentálhigiénés asszisztens megnevezésű szakképesítés–ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés–ráépülés azonosító száma: 55 762 03

1.2. Szakképesítés–ráépülés megnevezése: Mentálhigiénés asszisztens

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 600–720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: 54 762 02 Szociális asszisztens, vagy 54 762 01 Rehabilitációs nevelő, segítő

2.3. Előírt gyakorlat: 3 év a szociális ellátás területén

2.4. Egészségügyi alkalmassági követelmények: –

2.5. Pályaalkalmassági követelmények: –

2.6. Elméleti képzési idő aránya: 50%

2.7. Gyakorlati képzési idő aránya: 50 % (az összefüggő szakmai gyakorlat és a szakmai készségfejlesztés is beleértendő)

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: 80 óra

**3.**  **PÁLYATÜKÖR**

3.1 A szakképesítés–ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | **A** | **B** | **C** |
| **3.1.1.** | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3511 | Szociális segítő | Szociális asszisztens |
| 3.1.3. | Szociális, gyermek és ifjúságvédelmi ügyintéző |
| 3.1.4. | Foglalkozás–szervező |
| 3.1.5. | Személyi segítő |
| 3.1.6. | Szociális segítő |
| 3.1.7. | Gondozó |
| 3.1.8. | Mentálhigiénés munkatárs |
| 3.1.9. | Szociális gondozó |
| 3.1.10. | Szociális és mentálhigiénés munkatárs |
| 3.1.11. | Terápiás segítő |
| 3.1.12. | Közösségi gondozó |
| 3.1.13. | Segítő |
| 3.1.14. | Gyermekvédelmi asszisztens |
| 3.1.15. | Gyermekvédelmi ügyintéző |
| 3.1.16. | Családgondozó asszisztens |
| 3.1.17. | Nevelő |
| 3.1.18. | Szakgondozó |

3.2 A szakképesítés–ráépülés munkaterületének rövid leírása:

A mentálhigiénés asszisztens a szociális, kulturális, oktatási vagy egészségügyi ellátás keretében, szolgáltatásokat nyújtó intézményekben, holisztikus szemléleti alapon prevenciós, egészségmegőrző, fejlesztő tevékenységeket folytat és ilyen programokat szervez. Segítséget nyújt a szolgáltatást igénybe vevők lelki egészségének megőrzésében, az önvédelmi technikáik megerősítésében.

A szakképesítés–ráépüléssel rendelkező képes:

- olvasott, beszélt köznyelvi és szakmai szöveget megérteni

- köznyelvi és szakmai szöveget írni

- információkat gyűjteni, információforrások kezelésére

- a különböző helyzetben élő emberek iránti empátiára, toleranciára

- nyitott hozzáállásra

- érzelmileg stabil, kiegyensúlyozott magatartásra

- segítőkapcsolat teremtésére

- adekvát kommunikációra, nondirektív segítő beszélgetésre

- konfliktusmegoldásra, konszenzusok keresésére

- klienseit és munkatársait motiválni

- általános ismereteket speciális helyzetekben alkalmazni

- a szociális problémák felismerésére, problémaelemzésre, – feltárásra

- a szakmai etikai szabályok betartására, a szakmai értékek képviseletére

- a feladatmegoldási folyamat tervezésére

- módszeres munkavégzésre

- info–kommunikációs eszközök és a számítógép használatára

- rendszerben való gondolkodásra, gyakorlatias feladatértelmezésre

- az elsősegélynyújtáshoz szükséges eszközök és kötszerek használatára

- különböző rendezvények, akciók szervezésére

- játékok és a kreatív foglalkozások eszközeinek használatára

- sportszerek használatára

3.3 Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** | | |
| 3.3.2. | **azonosító száma** | **megnevezése** | **A kapcsolódás módja** |
| 3.3.3. | 54 762 02 | Szociális asszisztens | szakképesítés |
| 3.3.4. | 54 762 01 | Rehabilitációs nevelő, segítő | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés–ráépülés** **szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10567–12 | Mentálhigiénés feladatok |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Iskolarendszeren kívüli szakképzésben:

- Az 5.2. alpontban előírt valamennyi modulzáró vizsga eredményes letétele

- A képzés során elkészített alábbi munkák bemutatása, leadása:

− “Az előzetesen megvalósított, egybefüggő, két hetes gyakorlatról szóló napló”;

− “Egy megvalósított, egybefüggő, kéthetes szakmai gyakorlaton alapuló mentálhigiénés projektről vagy mentálhigiénés tevékenységről készült, minimum 15 oldal terjedelmű záródolgozat” leadása, melyet a szakmai bírálattal együtt a vizsgabizottság rendelkezésére kell bocsátani a komplex szakmai vizsgát megelőzően legalább 10 nappal.

- Minimum 80 óra, tereptanár vagy szociális/egészségügyi felsőfokú végzettséggel rendelkező szakember irányításával letöltött összefüggő gyakorlat teljesítéséről szóló igazolás

Iskolai rendszerű szakképzés esetén:

- Az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

- A képzés során elkészített alábbi munkák bemutatása, leadása:

− “Az előzetesen megvalósított, egybefüggő, két hetes gyakorlatról szóló napló”;

− “Egy megvalósított, egybefüggő, kéthetes szakmai gyakorlaton alapuló mentálhigiénés projektről vagy mentálhigiénés tevékenységről készült, minimum 15 oldal terjedelmű záródolgozat” leadása, melyet a szakmai bírálattal együtt a vizsgabizottság rendelkezésére kell bocsátani a komplex szakmai vizsgát megelőzően legalább 10 nappal.

- A kerettantervben előírt (a képzőintézmény gyakorló termében, valamint a gyakorlati követelmények teljesítésére alkalmas intézményekben tereptanár vagy szociális/egészségügyi felsőfokú végzettséggel rendelkező szociális szakember irányításával) letöltött gyakorlat teljesítéséről szóló igazolás.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1**.** | **A szakképesítés–ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10567–12 | Mentálhigiénés feladatok | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Záródolgozat készítése és bemutatása.

A vizsgafeladat ismertetése: Egy (előzetesen megvalósított, egybefüggő, két hetes) mentálhigiénés projektet vagy mentálhigiénés tevékenységet bemutató – előzetesen leadott és értékelt – záródolgozat elkészítése és bemutatása.

A vizsgafeladat időtartama: 15 perc

A vizsgafeladat értékelési súlyaránya: 60 % (záródolgozat készítése: 30%, bemutatása: 30%)

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: A mentálhigiéné, az egészségmegőrzés és rehabilitáció módszerei

A vizsgafeladat ismertetése: A mentálhigiéné, az egészségmegőrzés és a mentálhigiénés rehabilitáció feladatai témakörből központilag összeállított szóbeli tételsor alapján.

A vizsgafeladat időtartama: 30 perc (felkészülési idő 15 perc, válaszadási idő: 15 perc)

A vizsgafeladat értékelési súlyaránya: 40 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A komplex szakmai vizsgára bocsátás feltételeként előírt dokumentumokat a gyakorlatvezető tanár a nemzeti köznevelésről szóló 2011. évi CXC. törvény 54. § (2) bekezdés a) pontja szerint értékeli. Szakmai vizsgára bocsátási feltétel teljesítésének kizárólag a minimum elégségesre értékelt vizsgamunka tekinthető. Az értékelést követően a vizsgabizottság rendelkezésére kell bocsátani 10 nappal a komplex szakmai vizsga megkezdése előtt.

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. eszköz– és felszerelési jegyzék**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz–és felszerelési jegyzék** |
| 6.2. | Tanterem elmozdítható asztalokkal és székekkel |
| 6.3. | A tankönyvlista szerinti tankönyvek |
| 6.4. | Gyakorló terepek |
| 6.5. | Felszerelt számítógép |
| 6.6. | Internet hozzáférés |
| 6.7. | Televízió |
| 6.8. | DVD lejátszó |
| 6.9. | Videó |
| 6.10. | Gyakorlati bemutatáshoz oktató filmek, DVD–k, CD–k |
| 6.11. | Írásvetítő és fóliák |
| 6.12. | Irodatechnikai eszközök |
| 6.13. | Hírközlési eszközök |

**7. EGYEBEK**

A modulzáró vizsgák feladatteljesítésének megfelel a vizsgára bocsátás feltételeként megjelölt alábbi munka:

|  |  |  |
| --- | --- | --- |
| **Modulszáma** | **A modul megnevezése** | **Gyakorlati modulzáró vizsgaként elfogadható feladat** |
| 10567–12 | Mentálhigiénés feladatok | “Az előzetesen megvalósított, egybefüggő, két hetes gyakorlatról szóló napló” bemutatása (leadása) |

Az iskolarendszeren kívüli képzésben az összefüggő szakmai gyakorlat időtartama 80 óra, mely olyan szociális intézményben szervezhető, amellyel a vizsgázó nem áll munkaviszonyban.

**A szakmai vizsgabizottságban való részvételre kijelölt szakmai szervezet:**

Magyar Családsegítő és Gyermekjóléti Szolgálatok Országos Egyesülete

Hilscher Rezső Szociálpolitikai Egyesület

Magyarországi Szociális Szakemberek Képzéséért Egyesület (Iskolaszövetség)

Szociális Munkások Magyarországi Egyesülete

Regionális Forrásközpontok Országos Egyesülete

Szociális Szakmai Szövetség

Szociális Igazgatók Magyarországi Egyesülete (SZIME)